GRADSKO KAZALIŠTE LUTAKA SPLIT

Tončićeva 1

**Z A P I S N I K**

***tridesetpete sjednice Kazališnog vijeća GKL-a***

Sjednica Kazališnog vijeća GKL-a održana je 14. studenog 2024. u Tončićevoj 1, s početkom u 8:00 sati.

**Prisutni:**

1. Aleksandra Dužević, predsjednica Vijeća
2. Justina Vojaković-Fingler, članica Vijeća
3. Thomas Krstulović, član Vijeća
4. Branimir Rakić, član Vijeća
5. Lucijan Roki, ravnatelj
6. Mirela Dvornik, zapisničar
7. Gloria Barišić, tajnica ustanove - pravnica

**DNEVNI RED**

1. Usvajanje Zapisnika 34. sjednice Kazališnog vijeća
2. Proširenje Ansambla GKL Split
3. Smanjenje radnog okvira broja predstava GKL Split
4. Unaprjeđenje rada GKL Split
5. Razno

Pri usvajanju Dnevnog reda, Gđa Kačić-Rogošić je iskazala protivljenje i smatra da je ovakav dnevni red kontra produktivan, zato jer u tri točke pričamo o istim stvarima i smatra da sve točke treba povezati u jednu, jer ako govorimo o unaprđenju rada GKL-a, pod tim se podrazumijeva otvaranje novog radnog mijesta tj. traženje zapošljavanja još glumaca.

Nakon kraće rasprave, prijedlog dnevnog reda je usvojen s četri glasa, dok je vijećnica Kačić-Rogošić ostala suzdržana.

.

Točka 1.

Predsjednicu Dužević je zanimalo zašto se zapisnik sa prošle sjednice stavio na web kad nije usvojen od strane KV-a i nije potpisan. Na to je pravnica ustanove gđa. Barišić odgovorila da se zapravo po zakon zapisnik stavlja prije i on se kao takav šalje s materijalima za sljedeću sjednicu u Grad prije te iste sjednice. Ako bi bilo ikakvih korekcija pod točkom usvajanja zapisnika na toj sljedećoj sjednici, to bi se i trebalo evidentirati kao ispravak.

Nakon kratkog obijašnjenja, zapisnik s prethodne sjednice je jednoglasno usvojen.

Točka 2. ,3. ,4.

Predsjednica Dužević dala je riječ Vijećniku Krstuloviću koji je zapravo i započeo s ovim prijedlogom. Kaže da je on uočio problem nedostatka glumaca u glumačkom ansamblu, kako znaju i bolesni raditi, te da je ansambl stariji i zamjene za glumca nema, smanjio se okvir ili ne, da je jedino riješenje zapošljavanje još glumačkog kadra. Gledajući iz perspektive nekoga tko se bavi s tim poslom i produkcijom kaže kako je to neprihvatljivo i treba poduzeti nešto vezano za tu temu.On ne isključuje ovu drugu točku koja se predložila, te mu nije jasno mišljenje glumačkog ansambla da je u ovom trenu bitnije smanjiti okvir broja predstava, nego ići u povećanje ansambla pod opravdanjem kako Grad nema novaca i da će teško pristati na taj prijedlog i smatra da se zapravo treba ići s oba prijedlog jer da oba imaju argumente za, ali već ako se mora birati on je za povećanje ansambla. Vijećnik Rakić se osvrnu na netom izrečeno izlaganje te iznio razmišljanje većine glumačkog ansambla, kako misle da je potrebno smanjenje radnog okvira tj. smanjenje broja predstava iz više razloga. Misle da se proširenjem ansambla ništa ne bi postiglo. Kazalište nikada nije funkcioniralo na način da je postojala zamjena za uloge, pa ako bi se koji glumac razbolio zamjena ulazi, te da kazalište ne funkcionira kao nogometna momčad. Praksa je oduvijek bila da se u takvim slučajevima mijenjao naslov ili ako je duže odsustvo glumca, glumac koji nije raspoređen u rasporedu, napravile bi se probe i on bi uskočio u ulogu bolesnog kolege, te se ne može imati glumce koji sjede na klupi za rezerve i čekaju trenutak kada će uskočiti u predstavu. Misli da je u svakom slučaju na prvom mijestu zdravlje glumaca i njihova radna sposobnost, da bude očuvana, da mogu raditi ovaj posao. Prednost daje zamjeni naslova u tom trenutku, a opet je to sve stvar organizacije rada unutar kazališta. Naglasio je da se pri sastavljanju repertoara treba dobro paziti kako će se glumci rasporediti, da repertoar ne drži samo par glumaca, već da se ravnomjerno raspodjele po predstavama,a ne da jedan glumac odradi tri premijerna naslova i još reprizne, a da neki odrade upola manje. Također problem je i u kreiranju repertoara gdje bi se taj isti program trebao prilagoditi glumačkoj postavi kazališta, a ne obrnuto, te je često bio primjer kako određeni autori traže vanjske glumce ili traži baš određenog glumca iz ansambla. Vijećnik Krstulović izvinuo se na upotrebi nespretnog izraza za sportskim žargonom rečeno „zamjena“, te ustvrdio je da dosta toga ne štima, što s brojem glumaca , ali i organizacijski, te da treba tražiti rasterećenje glumaca u vidu zapošljavanja novih, mladih ljudi. Nedostatak glumaca lutkara na tržištu rada je također problem, te da je najbolji argument koji je čuo a to je da se glumci lutkari obrazuju u Osijeku i tko će doći raditi u preskupi Split. Vijećnica Vojaković-Fingler nadodala je da u kazalištu lutaka nije nužno da se zaposle samo glumci lutkari, već se napravi audicija i s dramskim glumcima, te da i oni mogu biti zaposlenici., tako da ne vidi problem u manjku glumaca lutkara. Nadodala je da je većina glumačkog ansambla za to da se smanji okvir, samo iz razloga da bi svi bili sigurni da se neće istrošiti i potrošiti, ali i dalje je nužna potreba povećanjem glumaca, te da u tom pogledu vidi mogućnost rasterećenja glumaca na način da bi bilo više naslova u ponudi, i ako se netko razboli da se ima predstava za zamjenu, a ne kao sad što se upravo dogodilo da kolega koji se razbolio glumi skoro u svakoj predstavi i nažalost bili smo primorani otkazati program tri dana, jer nismo imali šta za ponuditi kao zamjenu. Njeno mišljenje je da se treba tražiti i jedan i drugi prijedlog. Ravnatelj Roki je na sve to rekao, da se zakonski ne može imati situaciju gdje imamo rezervne glumce na klupi, jer po zakonu o kazalištu, glumci koji ne rade ili nisu angažirani , periodično se njihov status revidira, te iz tog razloga svi glumci moraju biti raspoređeni i ne mogu biti zamjene. Smatra i kada bi došlo do povećanja broja glumaca, da bi to sigurno bilo bolje za organizaciju rada, međutim tu imamo onaj problem prostora , a isto tako s povećanjem broja glumaca treba povećati i broj ljudi u tehnici koji će sve to pokriti. Vijećnica Kačić Rogošić se ne sviđa argumentacija s kojom se brani odluka u kojoj se ide na smanjenje okvira zato jer se prednost daje problemu koji se uzima kao status quo , umjesto da se prednost da rješavanju problema, pa da se time oslobodi rad kazalište, a ne da se time degradira kazalište. Ni progres kojim se u ovom trenutku teži nije samoodrživ, ali uz povećanje ansambla i tehnike bi ipak ovakav okvir bio održiv. Misli da bi se na problem trebalo pristupiti na drugačiji način i ako se ne može naći bolji argument, da joj nije jasno što ovdje radi i da brani to da mi kao kazalište postajemo sve lošiji. Predsjednica Dužević zahvalila se ravnatelju na dostavljenoim izvješću ,kao i gospođi iz marketinga. Iz tog izvješća dalo se pročitati da to nije krucijalni problem kazališta , te da je uvijek za razvoj, a smanjenje predstava ne sliči na razvoj kazališta. Napomenula je da je GKL jedino kazalište lutaka u Splitu i u Splitsko-dalmatinskoj županiji i da se sad djeci kao jedino kazalište smanjujemo program, da je to neprihvatljivo.To ne prikazuje nikakvu razvojnu viziju, te da bi se stvarno trebalo ići na razvoj tj. na povećanje ansambla s čim se složila i članica Kačić Rogošić da ona nikad neće potpisati rasterećenje glumaca zato što ne postoji prostor, jer da to znači da se oni bore da kazalište bude loše. Ravnatelj Roki je rekao da se apsolutno slaže sa svim što je rečeno i da je glavna stvar za kazalište razvoj, ali da je ključan faktor vremena i kad bi se išlo u razvoj da imamo tri stvari koje se trebaju riješiti, a to su prostor, ansambl i tehnika. Dok mi to rješavamo gubi se vrijeme i sa smanjenjem okvira dobiva se na oslobođenom vremenu s kojima sami možemo djelomično rješavati probleme. Ako se ima vremena mogu se imati specijalizacije studenata glumaca iz splitske akademije, možemo raditi da se u kurikulum studija glume ubaci lutkarstvo. Na to su se vijećnisi složili da je to bolji argument za smanjenje okvira. Ravnatelj je nadodao da u statutu kazališta postoje ciljevi nakane koje su potpuno zanemarene a to su lutkarske radionice i usavršavanje kadrova. Vijećnik Krstulović se slaže sa svim rečenim, njegova ideja je da se krene sa svim argumentima, da se konstantno radi pritisak i da Grad da adekvatne uvijete za rad, dok predsjednica gđa Dužević i dalje tvrdi da rasterećenje ne vidi u smanjenju predstava i da ona neće potpisati takav prijedlog ako je to samo sebi svrha. Svrha svega ovoga je rasterećenje glumaca koje se može postići na razne načine i uz ovaj broj predstava koji je sada na snazi, a to je da se zaposle novi ljudi , ali i da menađment GKL-a bolje osmisli predstave koje će rasteretiti glumce. Vijećnica Kačić-Rogošić se slaže da se pametnim menadžmentom može riješiti na drugačiji način., te da postoje predstave koje se mogu napraviti i s manje glumaca i kraćeg trajanja i nije nužno da su takve predstave loše kvalitete i da se drugačijom produkcijm mogu osmisliti takve predsave. Ravnatelj Roki je rekao da se na taj način osuđuje program na jeftine produkcije i da postoji produkcijski prag u kom se traži i cijeli ansambl i više tehničkih momenata i uvođenje novih vidova lutkarstva, a to je teško napraviti s malo glumaca i da je to jedan teret na cijelu sliku produkcije, na što je Vijećnica Kačić odgovorila da skupoća predstave nije garancija njezine kvalitete. Ravnatelj Roki još je napomenuo da je tu problem i aparata koje nemamo kada servisirat i da su stalno u pogonu, te da smanjenje predstava neće nešto pretjerano rasteretiti zaposlenike, ali će dati sigurnost da broj predstava ne bude ograničavajući momant da glumci moraju igrati da bi dostigli broj izvedbi , te da će biti lakše organizirati rad i da pokušamo postaviti lutkarsku scenu za odrasle. Vijećnik Rakić je naglasio da smanjenje okvira broja predstava nije samo rasterećenje glumaca nego i svih djelatnika koji su vezani za scenu, te da je još jedan argument a to je optimizacija poslovanja. Naš posao je isključivo vezan za jednu scenu na kojoj se odvija sve od proba, predstava koje su ujutro i popodne, vanjske produkcije u vidu najma prostora. Cijeli dan je ta scena u pogonu i da više glumaca ne bi riješilo problem. Isto tako je napomenuo da bi se dosegao broj okvira, ponekad igra i pred nepunim gledalištem i da to nema smisla tj. da se na silu igra da bi se zadovolio okvir. Vijećnik Krstulović se slaže sa svim rečenim i misli da Grad ima mogućnosti da se riješi barem jedan od ovih prijedloga , te da je njegov posao da u ime vlasnika uoči probleme i da ih upozori na to, da kazalište ima sve argumente, dobre rezultate i da se traže svi ovi prijedlozi . Predsjednica gđa Dužević kaže da se mora misliti i na to koliko bi se smanjenjem predstava odrazilo na finacije i još jednom napomenula da je ovo kratkoročno i ne rješava problem i da to nije razvojna vizija menadžmenta kazališta. Vodstvo kazališta na uočene probleme treba konstatntno tražiti rješenja i pomoć od Grada, ali i putem EU fondova, i na takav način se razvijati , a ne smanjivati broj predstava . Vijećnica Kačić kaže da se svi budući projekti trebaju staviti u zahtjev i objasniti da se vrijeme i energija koja se akumulira smanjenjem predstava treba upotrijebiti u vrlo konkretne projekte koji se ostvaruju umijesto tih neodirgranih predstava i da je to nešto za što se ona može zalagati s tim da je to sve privremeno dok se još netko ne zaposli, pa se okvir opet poveća i da taj zahtjev s projektima treba formulirat samo kazalište kako bi Vijeće to sve skupa stavilo u prijedlog prema Gradu. Predlaže da se napravi jedan zahtjev s unaprijeđenjem rada kazališta po ove tri točke, a to je zapošljavanje glumaca, smanjenje okvira, ali istodobno i realizacija nekoliko konkretnih projekata te traženje dodatnog prostora za probe, ali i radionicu. Razgovor se vratio na pitanje smanjenja okvira i glumci predlažu da se taj okvir smanji sa 260 na 190, i odakle se taj broj zapravo povećao, te da se taj okvir napravio na osnovu nekih drugih parametara prije 20 i nešto godina kada se rad kazališta odvijao na nekoliko lokacija tj prostora i taj se okvir mogao podnijeti. Promjenom okolnosti potrebna je i korekcija okvira, ali uz daljnji trud pronalaska dodatnog prostora za probe koji bi omogućio rasterećenje ansambla. Vijećnik Rakić predložio je da se napravi suradnja s glumačkom akademijom u Splitu, s obzirom da oni nemaju smjer lutkarstvo, da se ti mladi studenti glumci lagano uključuju u rad na predstavama kao što se to nekad radilo kad je kazalište imalo svoj lutkarski studio i iz njega crpilo neke svoje buduće suradnike. Ravnatelj Roki je informirao prisutne kako Kazalište lutaka već dugo ima ugovor s akademijom o nastavnoj bazi, koji nikad u potpunosti nije izrealiziran iz više razloga na koje kazalište ne može utjecati.

Na pitanje vijećnika što se do sada učinilo u pogledu traženja prostora za radionicu i pokuse. Ravnatelj Roki je rekao da su bivša ravnateljica i on više puta tražili od grada prostor za radionicu, koji do sada plaćamo svaki mjesec 1500 eura iz vlastith prihoda. Od Grada smo dobili prijedlog za jedan gradski prostor koji je apsolutno neprihvatljiv i neadekvatan za naše potrebe. Na upit prema Gradu za dodatne prostore za probe, dobiveni su dosta nejasni odgovori.

Razgovaralo se na koji način tj. kojim projektima opravdati smanjenje broja predstava, ali isto tako na koji način nadomjestiti financijsku razliku. Zaključak je bio da se osim smanjenja okvira i zapošljavanja još glumačkog ansambla, traži i dodatan prostor za pokuse i za radionicu, a sve u korist revitalizacije kazališta. Navedeni su i konkretni projekti u vidu lutkarske radionice za djecu, lutkarski studio za edukaciju glumaca lutkara, program razvoja publike za odrasle gledatelje

Točka 5.

Predsjednica Vijeća, gđa Dužević, izvjestila je sve prisutne da je imala razgovor s Ravnateljem Rokijem i da je u tom razgovoru iznesena jedna teška riječ, a to da Vijeće vrši mobing nad gospođom iz marketinga, tj. da se može protumačiti kao mobing, jer smo tražili izvješće rada voditeljice marketinga. Gđa Dužević, pojasnila je da oni nisu tražili izvješće o radu određene djelatnice, već izvješće rada službe, upravo onako kako su tražili izvješće od ravnatelja, izvješće od računovodstva, izvješće umjetničkog kadra. Sve smo ovo zatražili upravo da vidimo što nam sve treba kako bi sastavili kvalitetan zahtjev prema Gradu. Ravnatelj Roki je objasnio da je tako razumio iz maila u kojem se traže izvješća. Zahtjev je malo nespretno formuliran, gdje se u jednoj točki traži izvješće za računovodstvo kao sektor, a u drugoj točki traži izvješće voditeljice marketinga, na što se odnosi točno na određeno radno mjesto, u ovom slučaju za određenu djelatnicu i da je to van ovlasti Kazališnog vijeća i to se može shvatiti kao mobing. Na što je gđa Dužević odgovorila da su svi bili prisutni na prošloj sjednici kada je bilo riječi o traženju određenih izvješća i zašto se traže, te da se u niti jednom trenutku nije mislilo na određenu osobu, već službu. Ravnatelj Roki , ispričao se članovima Vijeća ako je svojim nespretnim zaključkom izazvao nelagodu kod istih. Isprika je prihvaćena.

Sjednica je zaključena u 09:45 sati.

|  |
| --- |
|  |
|  |

ALEKSANDRA DUŽEVIĆ, predsjednica Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

MIRELA DVORNIK, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_